《上幸皇太子新院应制》
唐代·卢僎

佳气晓葱葱，乾行入震宫。前星迎北极，少海被南风。

视膳铜楼下，吹笙玉座中。训深家以正，义举俗为公。

父子成钊合，君臣禹启同。仰天歌圣道，犹愧乏雕虫。

作者简介：[唐]（约公元七〇八年前后在世）字不详，相州临漳人。生卒年均不详，约唐中宗景龙中前后在世。自闻喜尉入为学士。终吏却员外郎。馔工诗，所作今存十四首。（见《全唐诗》）